AIŠKINAMASIS RAŠTAS

Dėl uždarosios akcinės bendrovės „Molėtų vanduo“ 2020-2022 metų
geriamojo vandens tiekimo ir nuotekų tvarkymo veiklos ir plėtros plano patvirtinimo

**1. Parengto tarybos sprendimo projekto tikslai ir uždaviniai**

Uždaroji akcinė bendrovė „Molėtų vanduo“ (toliau – Bendrovė) 2019 m. gruodžio 9 d. raštu Nr. IS-150 „Dėl UAB „Molėtų vanduo“ geriamojo vandens tiekimo ir nuotekų tvarkymo perskaičiuojamų bazinių kainų“ informavo Molėtų rajono savivaldybės administraciją (toliau – Administracija) apie tai, kad Bendrovė perskaičiuoja geriamojo vandens tiekimo ir nuotekų tvarkymo paslaugų kainas ir, vadovaudamasi Valstybinės energetikos reguliavimo tarnybos (toliau – VERT) nustatytu grafiku, teiks VERT prašymą dėl geriamojo vandens tiekimo ir nuotekų tvarkymo paslaugų kainų suderinimo. Kartu su teikiamu derinti kainų projektu Bendrovė VERT turi pateikti pagal Geriamojo vandens tiekėjų ir nuotekų tvarkytojų veiklos planų rengimo taisykles parengtą ne trumpesnį kaip trejų metų veiklos ir plėtros planą.

Administracija 2020 m. sausio 20 d. gavo uždarosios akcinės bendrovės „Molėtų vanduo“ raštą Nr. IS-4 „Dėl veiklos ir plėtros plano 2020-2022 metams patvirtinimo“, kuriuo prašoma patvirtinti Bendrovės 2020-2022 metų geriamojo vandens tiekimo ir nuotekų tvarkymo veiklos ir plėtros planą (toliau – Planas). Plano projektas buvo pateiktas Administracijos direktoriui ir pakoreguotas pagal pateiktas pastabas ir pasiūlymus. Planas parengtas vadovaujantis Geriamojo vandens tiekėjų ir nuotekų tvarkytojų veiklos planų rengimo taisyklėmis, patvirtintomis Lietuvos Respublikos aplinkos ministro 2015 m. sausio 8 d. įsakymu Nr. D1-11 „Dėl Geriamojo vandens tiekėjų ir nuotekų tvarkytojų veiklos planų rengimo taisyklių patvirtinimo“.

Šio sprendimo tikslas - patvirtinti uždarosios akcinės bendrovės „Molėtų vanduo“ 2020-2022 metų geriamojo vandens tiekimo ir nuotekų tvarkymo veiklos ir plėtros planą.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 30 punktas, 16 straipsnio 4 dalis;

Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1, 6 punktai, 34 straipsnio 4 dalis;

Geriamojo vandens tiekėjų ir nuotekų tvarkytojų veiklos planų rengimo taisyklių, patvirtintų Lietuvos Respublikos aplinkos ministro 2015 m. sausio 8 d. įsakymu Nr. D1-11 „Dėl Geriamojo vandens tiekėjų ir nuotekų tvarkytojų veiklos planų rengimo taisyklių patvirtinimo“, 12 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – bus patvirtintas Bendrovės veiklos ir plėtros planas 2020-2022 metams.

Neigiamų pasekmių nėra.

**4. Priemonės sprendimui įgyvendinti**

Pateikti patvirtintą planą Bendrovei.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6. Vykdytojai, įvykdymo terminai**

Molėtų rajono savivaldybės administracija ir Bendrovė.